text: 20 Teyta Diosnintsikpa nawimpaqqa, Satanás dominanqan mundoqa manshu nunakunapa yawarnin ramëpitam culpayoq. Bibliachöqa gobiernokunatam chukaru animalkuna nishpa qayan, y tsë gobiernokunam llutëpa nunakunata wanïkatsiyashqa, hasta Diosnintsikpa sirveqninkunatapis qatikacharmi wanutsiyashqa (Daniel 8:3, 4, 20-22; Apocalipsis 13:1, 2, 7, 8). Awmi, autoridadkuna, y yachaq nunakunam hatusaq gobiernokunata yanapayashqa mantsakëpaq armakunata rurëwan y tsëwannam atska qellëta ganëkuyashqa. Rasumpëpam Biblia nenqanqa, "que munducho Diospa mana caqcunaqa diablupa munenincho [...] caquicayan" (1 Juan 5:19).